JohanHeinsen/ENO huggingface dataset:
Viborger Samler, 1846-04-11
Altona. Nylig indtraf her et Tilfælde, som trods sit lykkelige Udfald, dog fortjener at opstilles som et advarende Exempel. En Arbeidsmand havde om Aftenen, efterat han var gaaet tilsengs, ladet det brændende Lys staae ved Sengen paa et Bord eller en Stol, for derved at vise en Sovekammerat, der ei endnu var kommen hjem, en Villighed og var sovet ind. Men Kammeraten udeblev usædvanlig længe. Lyset brændte imidlertid ned og stak Jld i Klæderne. Der vilde udentvivl være indtruffet en stor Ulykke, havde Vægteren ikke strax opdaget den opstigende Lue og saa hurtigt vækket Husets Beboere, at den Uforsigtige denne Gang slap derfra med Skrækken og Tabet af sine Klædningsstykker.
Viborger Samler, 1846-04-11
Hos Kjøbmand H. i Hjørring handlede forleden Dag to Bønder og et Uhr. Sælgeren, en Politicus, forlangte ikke meere end eet Bygkorn og siden dobbelt op for hver Tak i Kronhjulet (ialt 30). Denne tilsyneladende favorable Handel blev med Begjærlighed indgaaet under Vidners Paahør, og ved Trediemands Hjælp skulde man nu til at udregne, hvormange Bygkorn Kjøberen havde at betale. Man kan tænke sig Dennes Skræk, da man ved at tælle Kornene i et Halvpæglemaal, og derefter caleulere hvormange der vilde gaae til en Tønde, kom til det Facit, at han havde at betale imellem 10-1100 Tdr. Byg for Uhret. Jmod en lille Godtgjørelse og endeel Drikkevarer gik imidlertid Handelen tilbage. (Hjør. A.) Randers. Hvor stærk den menneskelige Villiekraft, undertiden kan være, selv til at udholde Savn af Livets første Fornødenheder, derpaa have vi nylig her i Byen havt et ikke umærkeligt Exempel. En Smedesvend (om vi ere rigtig underrettede, hjemhørende paa Mors) var, for nogle natlige Uordener i een af de nærmeste Landsbyer, bleven dømt til 5 Dages Vand og Brød, hvilken Dom Overpolitiretten stadfæstede. Forbittret over, at han ei maatte apellere Sagen til Høiesteret, svoer den Domfældte: "at man aldrig skulde faae ham til at tære den Kost!" og - han holdt virkelig Ord; thi, efterat han med Magt var bragt ind i Arresten, nød han, i de 5 Dogn han tilbragte der, hverken Vaadt eller Tørt; men var ogsaa saa afkræftet af denne lange Fasten, at han besvimede, da han igjen kom i fri Luft. - Carl XII. skal jo ogsaa engang have villet prøve, hvorlænge Mennesket kunde undvære Næring, og hans kongelige Mave ligeledes have udholdt det i 5 Døgn. (Rd. Av.) Viborg. J næste Uge vil Hr. Gautier indtræffe. hertil med sit Voxcabinet, der fra flere Steder, hvor det er bleven foreviist, har været anbefalet som seeværdigt. Hr. A. Kloster har i Dannevirke.
Viborger Samler, 1846-04-11
Skibs= og Handels-Efterretninger. Fra Christiansand skrives den 19de Marts, at efter flere Dages Regn og Storm havde man der den 17de et stærkt Tordenveir, Lynilden slog to til tre Gange ned i den i Flekkerøes Havn for Storm og Modvind liggende Flensborger Grønlandsfarer Fortuna, Lützen. Ligeledes traf Lynilden en Lodsbaad, hvorved to Mand toge meere eller mindre Skade, Svendborg, den 6te April. J Løverdags inddrev her i Havnen et mandligt Liig, der senere oplystes at være Smedemester Albert Hansen Weber fra Ærøeskjøbing, som den 2den December f. A. tilligemed en Sømand begav sig i aaben Baad, fra Bukkehave Molle paa Thorseng til Ærøeskjøbing, hvorved Baaden kuldseilede og Begge forulykkede. Liget jordedes i Dag paa Byens Assistentskirkegaard og bares og ledsagedes til Graven af Smedelauget heri Byen. Den Forulykkede var 37 Aar gl. og efterlader sig en sørgende Enke og flere Børn. (Svendb. Av.) Den 16de De, om Formiddagen Kl. 9, bliver afholdt offentlig Auction over c. 300 Kurve raa Sukkere, meer eller mindre af Søevand beskadigede, som ere opbjergede af det den 2den Dennes paa Aaberg Forstrand ved Huusbye indstrandede Skonnertskib "Maria Augustad. Auctionen afholdes i Pakhuset i Huusbye, hvor de sælgende Vare ere oplagte.
Viborger Samler, 1846-04-11
Døde. Kjøbenhavn: Major Hans Christian von Darre, 56 Aar; Enkefrue Maria Cathrine Holm, f. Borch, 76 Aar; forhenværende Pakhuusforvalter ved den grønlandske Handel, Christian Magnus Hilcker, 52 Aar; Ane Sophie Petersen, f. Emmerdt, 64 Aar; Brygger F. Andersens Hustrue, Johanne Maria, 28 Aar; Karen Marie Groth, f. Schiøtz, 63 Aar; Johanne Ernestine v. Eggers, Lieutenant Raths Enke, Johanne, f. Hansen; Ulrikke Sophie Sommerfeldt, f. Aagaard; Diderik Hansen Schou, 69 Aar; Johan Heinrich Gotfried Jehring, 64 Aar. - Store Vibenshuus: Gjæstgiver Hans Hansen, 47 Aar. Lyngby, Sadelmager Niels Peter Bodhold, 75 Aar; kgl. Pensionist, Forvalter Jens Svendsen, 93 Aar. - SteensbyMølle pr. Vordingborg: Jnger Marie Ramlau, f. Matling, 53 Aar. - Værebro Mølle. Jens Galberg, 63 Aar. – Birkerød. Magister Jens Seidelins Enke, Magdalene, f. Smidt, 76 Aar. - Kallundborg: Ane Margrethe Omoe, f. Jørgensen, 2 Aar. - Sanderum: Afdøde Skolelærer og Kirkesanger Jørgensens Enke, Marie. - Svendborg: Gumme Hansen Krøyer, 30 Aar. - Neuhof paa Fehmern. Major Peter Ph. Elberg, R. af D. - Ribe: Enke efter Pastor Christensen til Brorup og Lindknud, J. K. sal. Christensen, 73 Aar. - Horsens: Ane Kirstine Kock, f. Jørgensen, 49 Aar. - Aarhuus: Handelsbetjent Niels Nielsen, 22 Aar. - Aalborg, Kjøbmand Jens Peter Bøggild, 30 Aar; Malermester P. Christensen. Finstrup. Maren Winther, f. Lassen, 32 Aar. - Randers: Mad. Frederikke Levy, f. Jacoby, 36 Aar; Jfr. Marie Petersen.
Viborger Samler, 1846-04-11
Reisende. Med Dagvognen fra Randers til Viborg, den 9de April: Cand. Øltgaard, Kammerraad Jensen, Hr. Samson.
Viborger Samler, 1846-04-11
Paa første Paaskedag prædiker til Høimesse i Domkirken Hr. Pastor Hindberg; i Søndresogns Kirke Hr. Pastor Silfverberg. – Til Aftensang i Domkirken Hr. Pastor Steenstrup.
Viborger Samler, 1846-04-11
Paa anden Paaskedag prædiker i Domkirken Hs. H. Hr. Biskop Øllgaard, Emd. af Dr. og Dom.; i Søndresogns Kirke Hr. Pastor Silverberg.
Viborger Samler, 1846-04-11
(Paa første Paaskedag og fremdeles begynder Gudstjenesten i Domkirken Kl. 9).
Viborger Samler, 1846-04-11
AVERTISSEMENTS. Aar 1846, den 31te Marts, blev i Kjøbenhavns Criminal og Politiret i Sagen: Procurator Petersen som Actor, contra: Nr. 7 335. Tiltalte, Redacteuren af Bladet "Morgenposten, Cand. theol. P. Larsen, afsagt Dom og derved saaledes kjendt for Ret: Tiltalte, Redacteuren af Bladet "Morgenposten", Cand. theol. P. Larsen, bør bøde to Hundrede Rigsbankdaler, til Kjøbenhavns Fattigvæsens Hovedkasse, samt være den i Forordningen 27de September 1799 § 20 fastsatte Censur undergiven i 10 Aar. Saa tilsvarer han og alle af Actionen lovligt flydende Omkostninger, hvorunder Salair til Actor, Procurator Petersen, 10 Rbd. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven." Hvilket, i Medfør af ovennævnte Forordning, herved bekjendtgjøres.
Viborger Samler, 1846-04-11
Justitscontoiret under Kjøbenhavns Criminal- og Politiret, Manger. den 31te Marts 1846.
Viborger Samler, 1846-04-11
En liden Familie ønsker en Beboelsesleilighed paa Landet fra 1ste Mai, mellem Viborg og Randers, helst omtrent midtveis. J Mangel heraf, idetmindste et Par Værelser med Kjøkken a. i Viborg for i Sommer. Man henvender sig desangaaende til Kjøbmand J. J. Samson i Brændeviinsgade i Viborg.
Viborger Samler, 1846-04-11
Concert. Førstkommende 13de April 2den Paaskedag) om Aftenen agte Undertegnede at give en Concert i Hr. Klubvært Friis's Locale, af følgende Indhold: 1) Duo for Violin og Pianoforte over Themaer af den Stumme, af Beriot & Labarre.
Viborger Samler, 1846-04-11
2) Phantasie af Thalberg for Pianosorte over Favoritthemaer, af Bellini. 3) La Melancolie for Violin, af Prume. 4) Duo for Violin og Pianoforte, af Beriot og Osborne. 1) Concert for Violin, af Beriot. 2) Phantasie for Pianosorte, af Ries, over svenske Folkemelodier. 3) Barcarole Francaise for Violin, af Mazas. 4) Duo brillant for Violin og Pianoforte, af Beriot og Benedict. Billetter a 2 Rbmk. kunne faaes hos Hr. Gjestgiver Preisler. - Concerten begynder Kl. 7 1/2. - C. Simonsen. S. Davidsen.
Viborger Samler, 1846-04-11
At jeg for en billig Betaling paatager mig Graves Vedligeholdelse paa Kirkegaarden og beplanter dem med de dertil passende Ting, undlader jeg ikke herved at bekjendtgjøre. C. Møller. Varme Postefor faaes Første- og Andenpaaskedag H. P. Høyer.
Viborger Samler, 1846-04-11
hos Conditor Humle Mølle i Lysgaard Herred, kan til 1ste Mai d. A. paa billige Vilkaar erholdes i Forpagtning, med eller uden Jord, naar man derom henvender sig til Cand. juris Neckelmann i Viborg eller til Eieren Proprietair Buurmeister til Duelund,
Viborger Samler, 1846-04-11
Garver til Salg. Paa Grund af Overtagelse af min Faders Garveri i Randers, kan den mig tilhørende og iboende Gaard her i Byen med iværende Garveri og Liimkogeri, underhaanden erholdes tilkjøbs. Tiltrædelsen kan skee strax eller efter Kjøberens Leilighed. Man behage personlig eller i portofrie Breve at C. Bjørn. henvende sig til Eieren. Viborg, den 2den April 1846. Udmærket godt, her paa Marken avlet, rødt Kløverfrø, kan faaes hos Jacobsen paa Nørgaard til 4 Rbd. 24. Prøver heraf ere henlagte hos Kjøbmand J. J. Samson.
Viborger Samler, 1846-04-11
Sædehavre. D. Philipsen. faaes hos Haugefrø. A. Schmidt i Gravene. er at bekomme hos Rug- og Havre=Halm. H. C. Tørsleff i Skive. kan sælges til Auction.
Viborger Samler, 1846-04-11
Da det paa Dampskibet "Hebe den 25de Dennes gjorte Auctionsbud ikke blev approberet, bliver bemeldte Skib efter Vedkommendes Begjæring opraabt til Bortsalg ved en nye Auction, som afholdes paa Raadstuen heri Byen Torsdagen den 30te April førstkommende, Formiddag Kl. 10. Skibet er kobberforhudet og har dobbelte Maskiner af 30 Hestes Kraft. Maskineriet er isærdeles god Stand, og Kiedlerne formenes efter et derover optaget Syn at kunne bruges endnu et Aar. Det er smukt og smagfuldt udstyret og indrettet, har tvende elegante Kahytter agter, en Kahyt forud med Kogeplads for Mandskabet, ligesom ogsaa et Lasterum forud af omtrent 100 Tønders Jndhold. Skibet er vel forsynet med alt fornødent Jnventarium og Redskab, som er i bedste Stand og dets dybtgaaende er 2 a 3 Fod. Det har i 3 Aar befaret Liimfjorden, og er almindelig erkjendt for hurtigtseilende. Conditionerne erfares paa Auctionsstedet. Lysthavende indbydes. Nellemann. Thisted, den 30te Marts 1846. (Paa Mandag anden Paaskedag, udgives intet Nr. af d. Bl.)
Viborger Samler, 1846-04-14
Nr. 58. 74 Aarg.
Viborger Samler, 1846-04-14
Kongelig allernaadigst privilegeret Stifts Civinde. Co Forsendes med Brevposten i Danmark og Hertugdommerne. Taarn. Taarn. Tirsdagen den 14de April 1846. Denne Tidendes udenlandske Artikel redigeres af Adjunct Weitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-04-14
London, den 7de April. J Underhusets Møde igaar behandledes det interessante Spørgsmaal: Hvorledes de Ulemper ere at hæve, hvormed de overdrevne Jernbane foretagender true Landet. J Anledning af et Spørgsmaal fra Lord Sandon til Sir Robert Peel erklærede denne at han med Lorden var enig i den Anskuelse, at de Jernbaneprojecter, der ere opdukkede i sidste Efteraar og Vinter, ikke fortjene Benævnelsen af legitime Speculationer, da de kun give den grasserende Speculationsfeber Næring. Vel pleie Onder af denne Art at bære i deres Jndre Helbredelsesmidlerne; men Legislaturen var dog beføiet til at indskride imod dette Projectraseri. Efter hans Mening vilde Legislaturen opnaae sin Hensigt, naar man vilde give de enkelte Jernbaneselskaber Midler ihænde til at faae Projecter, der ikke love nogensomhelst Nytte, til at ryge i Luften. Derfor vilde Regjeringen endnu idag lade fremlægge i Overhuset en Bill, hvorved der tilkjendes en Pluralitet af de virkelige Actionairer af ethvert Jernbaneselskab Ret til at henvende sig i en Petition til Parlementet og forlange Ophævelsen af det af dem udkastede Foretagende ved nemlig at undlade at læse tredie Gang den betræffende Jernbanebill, hvorefter Selskabet da tør opløse sig og de tegnede Bidrag, efter Liquidation af de af Selskabet imod en tredie Person overtagne Forpligtelser, skulle tilbagebetales til de enkelte Medlemmer. Dette Forslag gav Anledning til en længere Underholdning, hvori Labouchere, F. Baring og andre Finantsmænd, deeltoge, og af hvilken fremgaaer at Planen finder Bifald, i Almindelighed, ligesom den ogsaa synes at behage Børsmændene. - Hele den øvrige Tid af Mødet optog Debatten over den irske Tvangsbill, der atter maatte udsættes. De irske Medlemmer blive deres Forsæt troe ikke at lade Billen erholde den første Læsning førend Regjeringen har tilsikkret Jrlands Besværinger Afhielpning, og Sir Rob. Peel synes selv at mistvivle om at bringe Debatten til Ende for Paaskeferierne.
Viborger Samler, 1846-04-14
J Overhusets Møde den 6te gjorde Lord Beaumont, nogle skarpe bemærkninger om den østerrigske Regjerings Forhold under den polske Jnsurrection, og opkastede til Udenrigsministeren det Spørgsmaal, om det var sandt at de østerrigske Auctoriteter i Galizien havde antændt Borgerkrigen og udsat Priser paa de Adeliges Hoveder; han udtalte sit Haab at, naar dette var Tilfældet, da vilde den britiske Regjering ikke holde sin Misbilligelse tilbage. Lord Aberdeen erklærede, at den britiske Regjering havde Jntet at gjøre i dette Anliggende, endog da naar de iøvrigt meget modsigende Efterretninger vare sande. Han havde imidlertid for megen Tillid til den østerrigske Regjerings Retfærdighed og Humanitet til at han kunde skjænke saadanne extravagante Rygter Tiltro. At Bønderne have viist sig Regjeringen hengivne, forklarede det Tyrannie, som de Adelige havde været vante tilat udøve imod Bønderne. Efter hans personlige Bekjendtskab til Fyrsten af Metternich holdt han sig overbeviist om, at denne Statsmand hverken directe eller indirecte havde foranlediget hine Voldsomheder. Efter en Beretning fra den engelske Charge d'affaires i Wien havde desuden de Adelige fortjent deres Skjebne derved at de søgte at revoltere Bønderne. Men i ethvert Tilfælde saa havde den britiske Regjering ingen Anledning til at blande sig i denne Sag. Murerne i Birmingham have for en stor Deel nedlagt deres Arbeide; de forlange en Forhøielse af 3 sk. i deres Ugeløn, - et Forlangende, der synes at understøttes ved en almindelig Combination i de forskjellige Dele af Landet. Ministrene ere desaarsag i en ikke ringe Uro, og have allerede i Slutningen af forrige Uge afholdt en Forsamling, hvori der besluttedes at tilbyde Arbeiderne en Lovforhøielse af 1 sh. pr. Uge, under den Betingelse at de øieblikkelig vende tilbage til deres Arbeide. - Men efter de nyeste Beretninger fra Birmingham have Murerne forkastet Mesternes Forslag om en moderat Forhøielse i Lønnen og fremture i deres Vægring at arbeide.
Viborger Samler, 1846-04-14
Børsenhalles Londonercorrespondent melder fra 8de April, om Morgenen, at Lord Dalhousie har den 7de indbragt i Overhuset det af Sir Rob. Peel bebudede Lovudkast angaaende Jernbaneforetagender og derefter taget sin Ferie, indtil den 21de April. Underhuset holdt kun et kort Møde den 7de, hvori Sir Rob. Peel erklærede at han den 8de vilde andrage paa Husets Ferie indtil den 17de April.
Viborger Samler, 1846-04-14
Hoftidenden melder Sir Henry Hardinges Udnævnelse til Viscount Hardinge af Kings=Newton og Sir Hugh Goughs Udnævnelse til Baron Gough af Tschinkiangsu China og af Maharadschpur og Setletsch i Ostindien.
Viborger Samler, 1846-04-14
Generalmajor Gilbert er udnævnt til Commandeur af Bathordenen, og 25 Oberster og Oberstlieutenanter have erholdt denne Ordens Ridderkors. Seierherren ved Aliwal, Sir H. H. Smith, som i den britiske Hær kun har en Oberst's Rang, er udnævnt til Generalmajor med Local rang i Jndien, og Storkors af Bathordenen; Oberst og Brigadier Curreton er udnævnt til Generaladjutant ved Hæren. Desuden melder Gaz., at Capt. Hope, der ved sit tappre Forhold afgjorde Fegtningen ved Punto Obligado i Rio la Platafloden er udnævnt til Ridder af Bathordenen.
Viborger Samler, 1846-04-14
Frankerig. Paris, den 5te April. Minearbeiderne ved St. Etienne have gjort sig skyldige i et formeligt Mytteri, hvortil Hovedanledningen skal være de simple Dagleieres Forlangende om Forøgelse i deres Løn. Militairet har maattet bruge Magten, og der er flydt Blod. Senere har vel intet nyt Sammenstød fundet Sted imellem Arbeiderne og Militairet, dog er Sagernes Forhold uforandret. Gjæringen er stor, og Antallet afde ledige Arbeidere forøges stærkt. Det 67de Regiment er ankommet fra Lyon.
Viborger Samler, 1846-04-14
Ved et Jordskred paa et under Arbeide værende Stykke af Paris-Strassborger-Banen ere 19 Arbeidere begravede; man arbeider ivrig paa at gjøre dem frie, og haaber i det mindste at redde den større Deel af de Begravede.
Viborger Samler, 1846-04-14
Monit. Alger, melder fra Algier (den 30te Marts) at efter Abdel Kaders sidste Nederlag er det sidste Spor af Opstanden forsvundet; de vigtige Mirdas og Sualias have underkastet sig Commandeuren for Djemma Gazauat, der har sendt dem til Tlemeen; General Jussuf er bestandig i Hælene paa Exemiren; i den lille Stad Saming holdt han sit Jndtog 30 Timer efter at Abdel Kader havde forladt samme; Staden tugtedes af Jussuf, fordi den havde modtaget Emiren. Abdel Kader er derefter med sine sidste Ryttere (4 a 500 Md.), som han endnu skal have hos sig, brudt op fra Sidi-Busid og har kastet sig ind i Diebel-Amur. Umiddelbart bag efter ham er Jussuf trængt ind i Sidi-Busid, som Jndvaanerne havde forladt.
Viborger Samler, 1846-04-14
De polske Anliggender. Fra den galiziske Grændse (30te Marts) melde "Berlin. Nachrichten", at efter de nyeste Efterretninger fra Lemberg og det Jndre af Galizien hersker nu overalt Rolighed, endskjøndt en ondartet og slet Stemning iblandt det saakaldte polske Parti i Stæderne ikke er at miskjende. Denne Stemning viser sig tydelig paa de offentlige Steder. De i Tarnowerkredsen endnu ikke til deres Arbeide tilbagevendte. Bønder - der gjøre saa upassende Fordringer til Kreds amtet, og henvise paa de i russisk Polen allerede stedfundne Belønninger til de derværende Bønder – forholde sig dog rolige. Kredsamtet har imidlertid troet at burde tage i Forhør en af deres Hovedanførere, ved Navn Sedlagt, forhenværende Corporal, som kan læse og skrive, og som har den største Indflydelse paa Bønderne i Tarnowerkredsen. Denne Sedlagt skal ganske troskyldig have sagt: "Tilføies der min Person nogen Overlast, saa skjælver jeg for Tarnow. Han blev strax sat paa fri Fod efterat have lovet at opbyde Alt for at formaae Bønderne til at vende tilbage til de dem paahvilende Arbeider. J Tarnow venter man befalinger fra Wien om de Belønningers Natur, som Regjeringen skylder Bondestanden.
Viborger Samler, 1846-04-14
Den i Wien levende Fyrst Constant. Czartorysk, Brøder, til Overhovedet for de polske Emigranter i Paris, Fyrst Adam Czartorysk, har nedlagt en Protest imod Sequestrationen af Broderens Godser. Godserne tilhøre nemlig Fyrstens Gemalinde, en født Prindsesse Sapieha.
Viborger Samler, 1846-04-14
Jndenlandske Efterretninger. Kjøbenhavn. At Hds. Kgl. Høihed Kronprindsessen om nogen Tid vil vende tilbage til Kjøbenhavn, som et andet Blad allerede har meldt, synes at fremgaae deraf, at der her i Staden er bestilt nyt Livree og Galloner til Hs. Kgl. Høiheds Tjenerskab. Jmidlertid vil det dog endnu vare en Tid, eftersom Hs. Kgl. Høihed først agter at tage til et Bad i det sydlige Tydskland, for sin Sundheds Skyld. (Ah. Av.)
Viborger Samler, 1846-04-14
Efter Forlydende vil Bekjendtgjørelsen om Stændernes Jndkaldelse allerede udgaae i Begyndelsen af Mai Maaned. At Udkastet til den nye Trykkefrihedslov ogsaa vil blive forelagt de jydske Stænder, skal nu være udenfor al Tvivl. (Ah. Av.)
Viborger Samler, 1846-04-14
Af et Brev fra Jsland meddeler "Berl. Tid. Følgende: Hertillands stige alle Fornødenheder ligesom under en Beleiring; thi Hekla har raset lige siden den 2den Sept. f. A. og en stor Deel Aske falder hist og her, hvoraf Creaturerne døe, da Græsgangen beskadiges. Man er ikke uden Frygt for Følgerne af dette Udbrud, der endnu ikke lade sig bestemme. Jld og Røg er over en Grad i Høiden og frembyde et i Sandhed høitideligt men frygteligt Syn. Mærkeligt er det, at Geiser og Strøkkun ikke have ladet sig see, ligefra Vulkanudbrudet den 2den Septbr. f. A. Byen Reikiavig tæller nu over 1000 Jndb. og den nærværende Udviklingsperiode i de islandske Forhold foranlediger at et nyt Liv begynder at røre sig, der synes at ville blive til Gavn for Landets Fremtid." Efter sikkre, med Postskibet fra Jsland den 8de Dennes ankomne Efterretninger (sidst fra Reikiavig den 4de Marts) rasede Hekla der som forhen, saa at den, næsten uafbrudt, havde staaet i lys Lue i en Tid af 6 Maaneder, (fra 2den September f. A. af), skjøndt Udbrudene ikke altid vare lige heftige. Skjøndt Lavafloden længe formeredes noget, var den dog ikke trængt frem til de beboede Egne, men Askefaldet havde viist sig skadeligt for Kreaturer, især i de 3 nærmest liggende (Arnes, Reingarvalla og Skaptafelts) Sysseler, vesterpaa mærkedes det og i Kjosa=Borgarfjordt og Myre=Sysseler. Man frygtede meget for Vedblivelsen af Udbruden i Foraarstiden, formedelst Græssets Forgiftelse af den svovelagtige Aske, m. m. - Vinteren har været særdeles mild i Reikiavigs Omegn (hvor Fiskeriet og har været usædvanlig heldigt paa den Tid af Aaret) - men derimod meget streng paa Nordlandet samt tildeels paa Vester- og Østerlandet. (Bl. T.) Paa den i Onsdags i Selskabet for Passagen imellem Østergade og Grønnegade afholdte Generalforsamling blev Selskabet og dets Direction med en meget betydelig Majoritet (saavidt vi have kunne erfare af 538 Stemmer imod 164) erklæret for opløst. (S. Bl.)
Viborger Samler, 1846-04-14
Efter Forlydende vil Kjøbenhavns Tivoli blive aabnet den 15de Mai. Der vil iaar skee adskillige Jndskrænkninger i Udgivterne ved Samme, uden dog at skade Underholdningen. Det lumbyske Selskab skal alene udføre Musiken. Abonnements=Prisen bliver, efter Forlydende nedsat.
Viborger Samler, 1846-04-14
J et Baghuus i Rosengaarden, i Kjøbenhavn er en lille 4 Aars Pige forleden Dag bleven skrækkelig forbrændt, idet der var gaaet Jld i hendes Klæder, da man et Øieblik havde ladet hende være alene i Stuen. Formodentlig maa hun være kommen for nær til Kakkelovnen. Ansigtet var næsten forkullet, og Lægens eneste Haab var, at Døden snart vilde giøre Ende paa hendes Lidelser.